Държавен вестник, бр. 80, 2010 г., стр. 47

БРОЙ  80	
Д Ъ Р Ж А В Е Н  В Е С Т Н И К 	
СТР.  47  
РЕШЕНИЕ № 719
ОТ 4 ОКТОМВРИ 2010 Г.
за предоставяне на концесия за добив на 
природен газ – подземни богатства по чл. 2, 
ал. 1, т. 3 от Закона за подземните богат­
ства, в находище „Калиакра“, разположено 
в континенталния шелф и в изключителната 
икономическа зона на Република България 
в Черно море
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства и чл. 60, ал. 1 от Адми­
нистративнопроцесуалния кодекс
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 3 от Закона 
за подземните богатства – природен газ, пред­
ставляващ изключителна държавна собстве­
ност, от находище „Калиакра“, разположено 
в континенталния шелф и в изключителната 
икономическа зона на Република България в 
Черно море, който се извършва със средства 
на концесионера и на негов риск. 
2. Определя концесионна площ в размер 
18,9895 кв. км, включваща площта на находи­
щето, индивидуализирана с координатите на 
точки от № 1 до № 4 в геодезическа система 
WGS-84, проекция UTM зона 35N, съгласно 
приложението.
3. Определя срок на концесията 7 години. 
4. Определя за концесионер „Мелроуз Рисор­
сиз“ – ООД, Варна – титуляр на Удостоверение 
за търговско откритие № 0423 от 22 март 2010 г.
5. Концесията да се осъществява при след­
ните условия:
5.1. При експлоатацията на подземните бо­
гатства да се спазват нормативните изисквания, 
свързани с опазването на земните недра, околна­
та среда, водите, човешкото здраве, защитените 
със закон територии и обекти и исторически 
паметници, националната сигурност, отбраната 
на страната и обществения ред.
5.2. Правата и задълженията по концесия­
та да не се прехвърлят на трети лица освен с 
писмено съгласие на концедента при условията 
на чл. 25 от Закона за подземните богатства. 
5.3. Добивът на подземното богатство по 
т. 1 започва след съгласуване от министъра 
на икономиката, енергетиката и туризма и 
от министъра на околната среда и водите на 
цялостен работен проект за добив и първична 
преработка.
5.4. Всички дейности по предоставената 
концесия се извършват в съответствие с уста­
новените в страната технически и технологични 
стандарти.
5.5. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.
5.6. Всички разходи, свързани с дейностите 
по предоставената концесия, са за сметка на 
концесионера.
5.7. За осъществяване на правата и изпълне­
ние на задълженията по концесията не се изис­
кват задължителни подобрения в находището.
5.8. Концесионерът се задължава да осъ­
ществява минимален годишен добив на при­
роден газ в размер 255 млн. куб. м в периода 
2011 – 2015 г.
6. Определя основните права и задължения 
по концесията, както следва:
6.1. Основни права на концесионера:
6.1.1. да добива подземни богатства от на­
ходището по т. 1;
6.1.2. право на собственост върху добитите 
за срока на концесията подземни богатства, за 
които е предоставена концесията;
6.1.3. да извършва всички необходими дей­
ности, свързани с добива, както и допроучване 
в границите на находището, складиране, пре­
работка, транспорт и продажба на подземните 
богатства, за които е предоставена концесията.
6.2. Основни задължения на концесионера:
6.2.1. да извършва добива на подземните 
богатства по т. 1, като:
6.2.1.1. изпълнява съгласуваните цялостен 
работен проект и годишни работни проекти 
за добив и първична преработка;
6.2.1.2. разработва находището добросъвест­
но, като не допуска неправилна експлоатация, 
която може да доведе до загуби на подземни 
богатства или до икономическа неизгодност за 
бъдещо разработване на находището;
6.2.1.3. изземва подземните богатства от 
земните недра при минимални загуби, като се 
спазват изискванията за правилно и безопасно 
разработване;
6.2.1.4. не застрашава компонентите на 
околната среда;
6.2.2. да внася концесионно плащане при 
условия и в срокове, определени в концеси­
онния договор;
6.2.3. да извърши инвестиции за срока на 
концесията в размер не по-малък от размера, 
предвиден в цялостния работен проект;
6.2.4. да изработи и съгласува с компетент­
ните държавни органи при условия, по ред и в 
срокове, определени в концесионния договор:
6.2.4.1. цялостен работен проект за добив и 
първична преработка;
6.2.4.2. изменения и допълнения на цялостния 
работен проект за добив и първична преработ­
ка – при възникнала необходимост от това;
6.2.4.3. годишни работни проекти за добив 
и първична преработка;
6.2.5. да уведомява компетентните държавни 
органи при условия и по ред, определени в 
концесионния договор, за всяко обстоятелство,